ຜູ້ສະມັກປະທານາທິບໍດີ ສັງກັດພັກ Republican ປະເຊີນກັບການທົດສອບ ຄັ້ງທໍາອິດ (ເບິ່ງວີດີໂອ ແລະສະໄລດ໌)
ບັນດາຜູ້ສະມັກປະເຊີນກັບການທົດສອບ ໃນການເລືອກຕັ້ງຂອງ​ພັກ​ ທີ່ມີຂຶ້ນ ໃນວັນອັງຄານມື້ນີ້ ທີ່ລັດໄອໂອວາ.​
ບັນດາຜູ້ປ່ອນບັດເລືອກຕັ້ງສັງກັດພັກ Republican ໃນລັດ Iowa ຂອງສະຫະລັດຈັດກອງປະຊຸມພັກຂຶ້ນໃນວັນອັງຄານມື້ນີ້ ໃນບາດກ້າວທໍາອິດເພື່ອເລືອກເອົາຜູ້ສະມັກຮັບເລືອກຕັ້ງທີ່ຈະແຂ່ງຂັນກັບປະທານາທິບໍດີບາຣັກ ໂອບາມາໃນການເລືອກຕັ້ງປະທານາທິບໍດີໃນເດືອນພະຈິກປີນີ້ ພວກຜູ້ປ່ອນບັດພາກັນຊຸມນຸມກັນໃນໂບດ ໃນໂຮງຮຽນແລະໃນທີ່ປະ ຊຸມແຫ່ງຕ່າງໆເພື່ອໄປລົງຄະແນນສຽງຂອງເຂົາເຈົ້າ ການສໍາຫລວດຫາງສຽງຜູ້ປ່ອນບັດເລືອກຕັ້ງຄັ້ງຫລ້າສຸດສະແດງໃຫ້ເຫັນວ່າ ອະດີດຜູ້ວ່າການລັດ Massachusetts ທ່ານ Mitt Romney ມີສຽງນໍາໜ້າໃນລັດ Iowa ໃນບັນດາຜູ້ສະມັກເລືອກຕັ້ງສັງກັດພັກ Republican ນັ້ນ ຜູ້ມີສຽງໃກ້ຊິດກັບທ່ານ Romney ນັ້ນແມ່ນທ່ານ Ron Paul ສະມາຊິກສະພາຕໍ່າສະຫະລັດຈາກລັດTexas ແລະອະດີດສະມາຊິກສະພາສູງສະຫະລັດຈາດຣັດ Pennsylvania ທ່ານ Rick Santorum ມາໃນອັນດັບ 3 ຫລັງຈາກທໍາການຕໍາໜິຕິຕຽນກັນມາເປັນເວລາຫລາຍມື້ ພວກຜູ້ສະມັກສັງກັດພັກ Republican ໃນວັນຈັນວານນີ້ໄດ້ພາກັນເພ່ງເລັງໃສ່ປະທານາທິບໍດີໂອບາມາ ທີ່ສັງກັດພັກເດໂມກຣັດ ທ່ານ Romney ກ່າວໂຈມຕີປະວັດການດໍາເນີນງານກ່ຽວກັບເສດຖະກິດຂອງທ່ານໂອບາມາ ໂດຍກ່າວວ່າ ທ່ານໂອບາມາກ່າວວ່າ ຖ້າທ່ານບໍ່ສາມາດປຽນແປງເສດຖະກິດໃຫ້ດີຂຶ້ນພາຍໃນປະມານ 3 ປີທ່ານສະເໜີວ່າທ່ານຈະເປັນປະທານາທິບໍດີສະໄໝດຽວ ແລະຂ້າພະເຈົ້າມາທີ່ນີ້ ເພື່ອທວງໜີ້ດັ່ງກ່າວ ທ່ານ Santorum ໂຈມຕີລັດຖະບານທ່ານໂອບາມາວ່າ ວາງກົດລະບຽບຕ່າງໆໃສ່ພວກ ວົງການທຸລະກິດໂດຍກ່າວວ່າ ປະຊາຊົນພາກັນເວົ້າວ່າ ບັດນີ້ແມ່ນຫຍັງເຮັດໃຫ້ເສດຖະ ກິດເສຍຫາຍ ແມ່ນປະທານາທິບໍດີ ແລະພວກຄະນະລັດຖະບານຂອງທ່ານ ແຕ່ເທິງຫາ ລຸ່ມ ຂ້າພະເຈົ້າຮູ້ຈັກດີທີ່ສຸດ ຂ້າພະເຈົ້າຈະເປັນຜູ້ບອກທ່ານກ່ຽວກັບວີທີການດໍາເນີນທຸ ລະກິດ ດໍາເນີນການເຮັດໄຮ່ເຮັດນາ ແລະດໍາເນີນຊີວິດຂອງພວກເຈົ້າ ຄ່າໃຊ້ຈ່າຍຢ່າງ ມະຫາສານ ທີ່ເປັນພາລະແບກຫາບໃສ່ປະຊາຊົນອະເມຣິກັນແລະທຸລະກິດແມ່ນທໍາລາຍ ການເສດຖະກິດນີ້